Ihotyyppi määräytyy sen mukaan, kuinka paljon talia (öljyä) ihosi tuottaa luontaisesti. Ihotyyppejä ovat normaali, kuiva, rasvoittuva ja sekaiho, ja kuhunkin liittyy tiettyjä yleisluontoisia ominaisuuksia. Vaikka ihotyyppi määräytyy geenien perusteella, siihen voivat vaikuttaa myös ikääntyminen, hormonaaliset vaihtelut, vuodenaikojen vaihtuminen tai matkustaminen erilaiseen ilmastoon. Ihonhoitorutiinia täytyy ehkä mukauttaa tilapäisesti tai pidemmäksi aikaa, jotta iho pysyy miellyttävän tuntuisena, hyväkuntoisena ja kauniina.
Normaali iho: Tämä ihotyyppi ei ole liian rasvainen eikä liian kuiva, eikä siinä esiinny herkkyyttä, laajentuneita ihohuokosia tai liiallista kiiltoa.
Kuiva iho: Kuivan ihon ihohuokoset ovat tyypillisesti pienet tai tuskin näkyvät. Se voi näyttää sumealta tai hilseilevältä tai tuntua kireältä (varsinkin puhdistuksen jälkeen). Kuivan ihon ihonhoitorutiinin tulisi sisältää koostumuksia, jotka on suunniteltu tarjoamaan lisäkosteutta ja vahvistamaan ihon suojakerrosta, jotta kosteus ei haihdu ihosta.
Rasvoittuva iho: Geneettiset tekijät, hormonit tai stressi voivat saada ihon tuottamaan ylimääräistä talia (öljyä). Se puolestaan tekee ihon alttiimmaksi koko kasvojen kiillolle, näppylöiden lehahduksille sekä suurille, näkyville ihohuokosille, joita voi esiintyä nenän lisäksi poskilla ja otsassa. Rasvoittuvalle iholle suunniteltu ihonhoitorutiini auttaa vähentämään ylimääräistä rasvaa ja kiiltoa. Samalla se avaa tukkeutuneita ihohuokosia ja supistaa niitä.
Sekaiho: Tälle ihotyypille on ominaista ihon kuivuus joissakin kohdissa (yleensä poskissa) ja rasvaisuus toisissa (varsinkin otsassa, nenässä ja leuassa). Sekaihon ihonhoitorutiinin tulee auttaa ihoa palauttamaan tasapaino täyttämällä näiden eri kohtien erilaiset kosteutustarpeet.